שוקי אמרני

יהושע (שוקי) אמרני (נולד בישראל, 1953) הוא אלוף-משנה (במיל'), לשעבר מנכ"ל משרד הפנים ויו"ר המועצה הארצית לתכנון ובנייה. הוא יו"ר ובעלים של חברת תובנות- המתמחה בתכנון ובנייה; מכהן כראש מרכז בר-אילן לנדל"ן; ; חבר בוועדה לבדיקת מינוי דירקטורים בתאגידים ובחברות הממשלתיות; עמית מחקר במכון למדיניות נגד טרור (ICT) באוניברסיטת רייכמן; חבר במועצה הציבורית של יד ושם; מכהן בהתנדבות כיו"ר עמותת צאלה, הפועלת לחיזוק החוסן החברתי בישראל. זכה באות אומ"ץ על קידום מנהל תקין בעבודתו בשירות הציבורי. אמרני נולד בקיבוץ עין הנצי"ב שבעמק בית שאן, לרבקה וחביב ז"ל שעלו לישראל סמוך להקמת המדינה. ילד שני מתוך שמונה אחים ואחיות. גדל והתחנך בעיר פתח-תקווה. בגיל תשע החל לעבוד עד לגיוסו לצה"ל. נשוי לרחל, מנהלת "בית ספר חן לשגרירים צעירים" בפתח-תקווה, ומתנדבת בסיוע לילדים חולים ונזקקים. לאמרני חמישה תארים אקדמיים, תואר דוקטור למדעי המדינה מאוניברסיטת בר-אילן; עבודת הדוקטורט עוסקת ביחסי צבא וחברה; ותואר שני במדעי המדינה, התמחות ביחסים בינלאומיים (בהצטיינות), עבודת המחקר עוסקת בסכסוך הישראלי-פלסטיני; תואר שני נוסף במדעי החברה, התמחות בביקורת פנימית וציבורית, מאוניברסיטת חיפה; תואר ראשון במדעי המדינה וסוציולוגיה, ותעודת הוראה במדעי החברה, מאוניברסיטת בר-אילן. ד"ר שוקי אמרני, הוא יו"ר ובעלים של חברת תובנות, המתמחה בייעוץ מקצועי בנושאי שלטון מקומי, רגולציה ותכנון ובנייה. בשנים 2013–2015 כיהן כמנכ"ל משרד הפנים. היה שותף בהובלת רפורמות חשובות, לצמצום רגולציה, תכנון ובנייה, שינויי גבולות וחלוקת הכנסות בין הרשויות המקומיות, וקידום אחריות חברתית בשלטון המקומי. בשנים 2010–2013 במסגרת תפקידו כמשנה למנכ"ל משרד הפנים, כיהן מספר פעמים כמנכ"ל בפועל, ונציג משרד הפנים במועצת מקרקעי ישראל. בשנים 2013–2015 כיהן כיו"ר המועצה הארצית לתכנון ולבנייה, בשנים 2010–2013 כממלא מקום יו"ר המועצה, ובשנים 2014–2015, כיו"ר ועדת התכנון הארצית למתחמים מועדפים לדיור (ותמ"ל). בשנים 2010–2013 כיהן כמשנה למנכ"ל משרד הפנים, היה ממלא מקום המנכ"ל ומופקד על תשע יחידות במשרד: על הממונים על המחוזות ויושבי ראש הוועדות המחוזיות לתכנון ולבניה, על יחידת המפקח הארצי על הבחירות, על המנהל לשירותי חירום ועל אגף בכיר לעדות. בתקופה זו, יזם הכנת קוד אתי למשרד הפנים, שהיה למשרד הממשלתי הראשון בתחום ואת "פרס שר הפנים לאחריות חברתית ברשויות המקומיות" שהוענק לראשונה ביוני 2015. בשנים 2003–2010 כיהן כממונה על מחוז המרכז, יו"ר הוועדה המחוזית לתכנון ולבניה, יו"ר הוועדה המחוזית למתקנים ביטחוניים ויו"ר הוועדה המקומית לתכנון ולבניה נתב"ג. דוח מבקר המדינה שפורסם בשנת 2006 מציין לחיוב את הוועדה המחוזית במספר תחומי פעילות חשובים. בשנת 2009 זכה מחוז המרכז בתעודת הערכה מהוועדה לפרס הלאומי לאיכות ומצוינות בשירות הציבורי ע"ש ראש הממשלה לשעבר יצחק רבין. בשנת 1994 הקים את האגף הבכיר לביקורת ברשויות המקומיות ועמד בראשו עד לשנת 2003. בשנת 1999 הומלץ על ידי מנכ"ל משרד הפנים לפרס קפלן. בנימוקים לפרס נכתב על ידי המנכ"ל: "על בניית מערכת חדשנית, מקצועית ומקיפה בתחום הביקורת בשלטון המקומי, שהביאה לשינוי ערכי בתרבות הניהול, להתייעלות, ליתר שקיפות של המידע על תפקודן של הרשויות המקומיות ולהגברת הפיקוח והמודעות הציבורית". ד"ר אמרני עמד בראש ועדות מקצועיות וציבוריות שהביאו לשינויי חקיקה וקידמו רפורמות חשובות בשירות הציבורי: יו"ר צוות ממשלתי לפיתוח כלכלי ברשויות המקומיות במגזר המיעוטים (על-פי החלטת הממשלה); יו"ר ועדה בין-משרדית לפיתוח ושיקום מרכזי ערים; יו"ר ועדה ציבורית להקמת אקדמיה בשלטון המקומי בישראל; יו"ר ועדה ציבורית לבחינת מערכת הדיווח הכספי בשלטון המקומי; יו"ר ועדה בין-משרדית לקביעת מעמדו וסמכויות ועד מקומי במועצה האזורית; יו"ר ועדה בין-משרדית לבחינת מספר המצילים בתחנות ההצלה; בשנת 2010 במסגרת שירות מילואים מונה על ידי ראש אכ"א לעמוד בראש ועדה מטכ"לית לשיפור הביקורת ויישום מדיניות באגף כוח-אדם בצה"ל. אמרני התגייס לצה"ל ביולי 1970 במסגרת הנח"ל המוצנח-גרעין "יחדיו-טירת צבי" של תנועת הנוער בני-עקיבא. שירת כחובש פלוגתי עד ליציאתו לקורס קצינים. ביצע מגוון תפקידים, ביניהם: קצין שלישות של אוגדת הצנחנים 98; קצין שלישות של אוגדת שריון 252 (סדירה, שירות בלבנון); קצין שלישות גיס 479 וקצין שלישות פיקוד מפח"ש. השתחרר משירות קבע באפריל 1994 בדרגת אלוף-משנה. עד לשנת 2017 נמנה עם מערך המילואים כראש צוות ביקורת ביחידת מבקר מערכת הביטחון. החל משנת 1997 אמרני מרצה ללימודי תואר ראשון במדעי החברה ב אוניברסיטת בר-אילן; מכהן כראש מרכז בר-אילן לנדל"ן, באוניברסיטת בר-אילן. במשך כשני עשורים לימד קורסים לתואר ראשון ושני שני בנושאי אתיקה, המיעוטים בישראל וביקורת פנימית וציבורית, במחלקה למדעי המדינה באוניברסיטת בר-אילן; בשנים 2018- 2022 לימד קורס שלטון מקומי באוניברסיטת רייכמן. החל משנת 2017 מכהן בהתנדבות כיו"ר צאלה, שהיא עמותה א-פוליטית, בה כל חברי העמותה פועלים בהתנדבות בקרב בני הנוער לחיזוק חוסנה של החברה בישראל. בשנת 2017 זכה באות אומ"ץ על קידום שקיפות ציבורית ומינהל תקין. בנימוקים להענקת האות נכתב, בין היתר: "על פעילותו הבלתי-נלאית להטמעת עקרונות המנהל התקין ברשויות המוניציפליות; על שמירת כספי הקופה הציבורית; החליטה "ועדת האות" – פה אחד – להעניק את "אות אומץ" לשנת 2007 לד"ר שוקי אמרני". ד"ר אמרני פרסם מאמרים בנושאי אתיקה, מנהיגות, ביקורת, שלטון מקומי ומינהל ציבורי, ושני ספרים: (1) הדרוזים – בין עדה לאום ומדינה, הוצאת קתדרת חייקין לגיאואסטרטגיה, אוניברסיטת חיפה, 2010. הספר עוסק במרקם היחסים המיוחד בין מדינת ישראל והחברה הישראלית לבין בני העדה הדרוזית, בהתייחס למגמות ועתיד מערכת יחסים זו. (2) אתיקה וביקורת בשירות הציבורי בישראל, הוצאת לשכת המבקרים הפנימיים בישראל, 2012. הספר בוחן ומנתח שורה של נושאים שעומדים במוקד העשייה הציבורית, בהתייחס לדילמות בתהליכי קבלת החלטות בהיקשר לאתיקה ולביקורת. מדיה וקבצים בנושא שוקי אמרני בוויקישיתוף אתר החברה תובנות שהוא בעליה שוקי אמרני, באתר תנועת אומ"ץ ד"ר שוקי אמרני, משנה למנכ"ל משרד הפנים: "אני קורא לאנשי 'צוות' להצטרף לשירות הציבורי", רוח צוות, גיליון 105, עמוד 13, יוני 2013 המרחב הכפרי בשלטון המקומי, סרטון בערוץ "האיחוד החקלאי", באתר יוטיוב (אורך: 09:29) דוחות ופרסומים של ועדות בראשות אמרני, באתר משרד הפנים לירן סהר, שוקי אמרני: "התמ"א 38 אפשרי עכשיו – גם במקומות שנחשבים לא אטרקטיביים", באתר ביזפורטל, 6 באפריל 2011 חולש על 60% מתוכניות הבינוי במדינה: שוקי אמרני, באתר TheMarker‏, 24 בנובמבר 2006 רפי פרידמן, ‏"לשמור על השירות הציבורי", באתר גלובס, 22 במרץ 2015 שלומית צור, ‏"חייבים לשנות את הקלות שבה נבחרי ציבור יכולים להיבחר", באתר גלובס, 2 בינואר 2016 מירב מורן, ‏"רון חולדאי היה היחיד שהסכים לקלוט את בת ים בשלמותה", באתר גלובס, 9 במאי 2016 יעל דראל, "מאבקי אגו פוגעים במערכת התכנון", באתר TheMarker‏, 31 במאי 2018 שוקי אמרני, בין אחריות וסמכות: הזיקה בין הרשות המקומית והממשלה בחירום, אתר צה"ל, אפריל 2020. למען דור העתיד, ד"ר שוקי אמרני מוביל את עמותת "צאלה" לשיפור פני העתיד בישראל. ביטאון "צוות שלנו" גיליון 128 אפריל 2020, עמ' 18. יהושע אמרני (1953), דף שער בספרייה הלאומית